Cicle de grups: canvi, conflicte i transformació\nInici » Formació » Cicle de grups: canvi, conflicte i transformació\nCartell informatiu del cicle formatiu - Font: CRAJ\nCicle de grups\nOrganitzat pel CRAJ, les formacions tractaran el funcionament dels equips i els conflictes que s’hi poden generar.\nDc, 03/05/2017 - 16:46\nEl Centre de Recursos per a les Associacions Juvenils (CRAJ) organitza el Cicle de Grups per a associacions: parlem de canvi, conflicte i transformació. En les diverses sessions, totes elles gratuïtes, les entitats i associacions podran formar-se tot compartint experiències i coneixement entorn dels grups, els elements que el formen i el seu funcionament. Alhora, el cicle també tractarà els possibles conflictes que es puguin generar dins dels mateixos equips.\nEl conjunt de formacions tindrà lloc els dies 8, 10, 15 i 17 de maig de 18.30 h a 20.30 h a l’Espai Jove Garcilaso (C/Garcilaso, 103. Barcelona). El cicle té per objectiu facilitar espais de debat i reflexió a les persones participants, per tal que la formació permeti obtenir eines i recursos per ajudar a les entitats a millorar el seu dia a dia. En aquest sentit, el cicle es dividirà en les següents quatre sessions:\n1a sessió: El grup com a motor de canvi.\nAnàlisi de què són i com s’estructuren els grups de persones, tant formalment com informalment. Rols de poder, posicionaments personals, interessos i necessitats. Dilluns 8/05, de 18.30 a 20.30 h.\n2a sessió: Pedagogia del conflicte.\nAnàlisi dels conflictes, de les realitats que els generen, de com ens posicionem i com els treballem. Dimecres 10/05, de 18.30 a 20.30 h.\n3a sessió: Facilitació de grups.\nCom ens comuniquem: eines de resolució alternativa de conflictes. Dilluns 15/05, de 18.30 a 20.30 h.\n4a sessió: Col·lectius i associacions, enfront del mirall.\nAprofundiment i autodiagnosi de les pròpies realitats associatives. Dimecres 17/05, de 18.30 a 20.30 h\nPer participar al cicle, únicament és necessari inscriure’s a través d’aquest formulari. A totes les persones que hagin participat en un mínim del 75% de les sessions, se’ls lliurarà un certificat d’assistència.\nForma’t en l’àmbit d’atenció i serveis a les persones!\nDinamització comunitària, Atenció a l'alumnat amb necessitats especials i Mediació comunitària són alguns dels diversos Certificats de Professionalitat que Fundesplai ofereix a persones en situació d’atur.


Temps encara mogut, però ja es veu el retorn del sol\nDia força gris amb ruixats que aniran clarament a menys. A la tarda s’obriran les primeres clarianes a la meitat nord que es generalitzaran arreu divendres\nper Xavi Segura dimecres, 1 d’abril 2020 - 21:00h\nEl sol encara no ha fet acte de presència en tota la setmana, cosa poc habitual a casa nostra, però ja es veu la llum al final del túnel. Les últimes pluges han afectat gran part de Catalunya de forma feble, però al sud del territori han estat més abundants i extenses amb entre 100 i 200 l/m² a l’Ebre. La previsió indica que dijous, 2 d’abril, encara serà un dia gris i amb ruixats que aniran clarament a menys i seran més dispersos, amb les primeres clarianes al nord a la tarda que es generalitzaran de cara al divendres.\nEls ruixats van a menys\nEl cel continuarà cobert per núvols dijous, però els ruixats seran molts més dispersos i febles i, si bé poden aparèixer a qualsevol punt, hi haurà zones on no hi plourà pràcticament ja. A la tarda creixeran nuvolades a punts de muntanya que deixaran alguns xàfecs, especialment a l’interior i Prepirineu de Lleida.\nTot i la nuvolositat, a la tarda ja s’obriran les primeres clarianes al nord de Catalunya, especialment al voltant del Pirineu i Prepirineu, així com entre Girona i Barcelona. La pertorbació va marxant a poc a poc, mentre que el vent bufarà de gregal localment amb força a la costa i zones elevades, amb molt mala mar.\nAmbient de finals d’hivern\nPel que fa a les temperatures, es mantindran molt similars amb la majoria de màximes entre els 12º i 17º, si bé quedaran més curtes al nord-est i al Pirineu, concretament entre 9º i 14º. Les mínimes també seguiran semblants sense glaçades i la majoria de valors entre 7º i 12º, més baixos al Pirineu i zones de l’interior.\nAnticicló a partir de divendres\nDe cara al divendres, el sol s’imposarà clarament i direm adeu definitivament a la borrasca. Serà el primer dia de temps tranquil a Catalunya aquesta setmana, tot i que a la tarda hi pot haver algun ruixat aïllat a l’interior del nord-est. Les temperatures pujaran clarament de dia amb ambient més primaveral. Una situació de calma que continuarà el cap de setmana.\nCel cobert i encara amb algun ruixat o plugim molt dispers aquest dijous a la capital catalana, però a la tarda ja es poden obrir algunes clarianes. Temperatures semblants a l’espera de temps molt calmat a partir de divendres.\nMillora la situació a la ciutat de Tarragona aquest dijous, tot i que el cel continuarà ben tapat i encara amb algun ruixat dispers. Temperatures sense canvis a l’espera de bonança a partir del divendres.\nTambé millora el temps a la ciutat de Girona aquest dijous, amb núvols al matí i algunes clarianes ja a la tarda sense descartar algun ruixat dispers cada cop menys probable. Calma a partir del divendres.\nTemps mogut encara a la ciutat de Lleida aquest dijous, amb força núvols i possibilitats de ruixats. La situació millora clarament divendres amb el retorn del sol, cosa que es mantindrà els següents dies.\nPel que fa a la co-capital del Vallès Occidental, el temps seguirà mogut amb cel gris al matí i restes d’algun ruixat. A la tarda ja es poden obrir les primeres clarianes que es generalitzaran divendres.\nFinalment, a l’altra co-capital vallesana dominaran encara els núvols sense descartar algun ruixat molt dispers. A la tarda ja es poden obrir clarianes, a l’espera que a partir del divendres torni la calma.


Odontologia Conservadora - Kynodont - Clínica Dental\nACORDS I COL.LABORACIONS\nPrevenció, Higiene Dental i Periodoncia\nCirugía Maxil.lofacial i Implantologia\nULLERES REALITAT AUGMENTADA\nDIAGNÒSTIC A DISTÀNCIA\nC/Torrent de l'Olla, 202\n+34 93 283 53 53\n695 222 958\nMés val prevenir que curar! Un servei d’odontologia conservadora té molt en compte que la prevenció és el millor aliat per a una bona salut dental.\nL’Odontologia Conservadora, com el seu propi nom indica, està destinada a la conservació de les dents, a reparar càries, fractures, erosions, desgast … i a preparar la boca per altres tractaments.\nDiagnòstic i Radiología Dental\nComptem amb els professionals i els equips radiològics per realitzar radiografies digitals, ja siguin, intraorals, teleradiografia o panoràmiques, per garantir un diagnòstic dental 100% fiable. A més, també podem oferir-te un TAC, gràcies als nostres contactes i col·laboracions amb clíniques mèdiques de prestigi.\nLa obturació és una intervenció destinada a restaurar l’anatomia de la dent, danyada per càries o fractures. Un procediment basat en omplir la buidor de la dent amb un material especial, retornant a la peça dental la seva forma correcta.\nProcediment odontològic que es realitza quan la polpa ha resultat danyada. Està destinat a eliminar, parcialment o totalment, la part interior de la dent (el nervi i els vasos sanguinis) i segellar el conducte pulpar.


La mediació: el nou paradigma en la resoluci... - Govern.cat\nquery_builder 13 juny 2013 11:34\nLa mediació: el nou paradigma en la resolució de conflictes per a les empreses, els professionals i la societat\nEl conseller de Justícia, Germà Gordó, serà un dels encarregats d’inaugurar la Jornada sobre mediació, organitzada per la Cambra de Comerç de Barcelona i l’European Association of Judges for Mediation (GEMME)\nEl conseller de Justícia, Germà Gordó, intervindrà en la sessió inaugural de la Jornada, juntament amb el vocal del Consell General del Poder Judicial, Ramon Camp; el president del Tribunal Superior de Justícia de Catalunya, Miguel Ángel Gimeno; el vicepresident de GEMME Europa, José Pascual Ortuño, i el president de la Cambra de Barcelona, Miquel Valls. Aquesta sessió tindrà lloc demà divendres 14 de juny, a les 9.30 hores, a la Casa Llotja de Mar.\nLa Jornada ha estat organitzada conjuntament per la Cambra de Comerç de Barcelona i l’European Association of Judges for Mediation (GEMME), amb l’objectiu de promoure la mediació com a instrument vàlid per a la resolució de conflictes i donar a conèixer els avantatges que ofereix per a les empreses, per als professionals i per a la societat.\nLa Jornada inclou tres blocs, en els quals es parlarà sobre l’impuls dels tribunals en la mediació, sobre els criteris de derivació a la mediació en assumptes empresarials i sobre les institucions de mediació.\nAixí mateix, a l’acte de cloenda es farà una presentació de la sessió científica sobre protocols de derivació a la mediació, i està prevista la intervenció de la magistrada del Tribunal Suprem i presidenta de GEMME a Espanya, Lourdes Arastey; el degà del Col·legi d’Advocats de Barcelona, Pedro L. Yúfera; el degà del Col·legi de Notaris de Catalunya, Joan Carles Ollé, i el degà-president del Col·legi de Procuradors dels Tribunals de Barcelona, Ignacio López.\n09:30|Inauguració de la jornada "La mediació: el nou paradigma en la resolució dels conflictes per a les empreses, els professionals i la societat".Casa Llotja de Mar (pg. d'Isabel II, 1)|Barcelona (Barcelonès)\nEl conseller de Justícia, Germà Gordó, inaugurarà la jornada "La mediació: el nou paradigma en la resolució dels conflictes per a les empreses, els professionals i la societat", organitzada per la Cambra de Comerç de Barcelona i l’European Association of Judges for Mediation (GEMME). Hi intervindran el vocal del Consell General del Poder Judicial, Ramon Camp; el president del Tribunal Superior de Justícia de Catalunya, Miguel Ángel Gimeno; el vicepresident de GEMME Europa, José Pascual Ortuño, i el president de la Cambra de Barcelona, Miquel Valls.


300 ciclistes tanquen la Setmana de la Mobilitat amb la Gran Pedalada | biter.cat (Associació BiciTerrassa Club)\n← Entrevista al portaveu del BiTer a Canal Terrassa\nBici humana gegant a Terrassa (la 4a que fem!!) →\nCANAL TERRASSA | 22/09/2019. Unes 300 persones han pres part aquest diumenge al matí de la Gran Pedalada contra el Canvi Climàtic, coincidint amb el darrer dia de la Setmana de la Mobilitat Sostenible i Segura. Amb la Plaça Nova com a punt de sortida i arribada, els participants han començat la jornada situant-se per fer la tradicional fotografia de la bicicleta humana.\nLa gran novetat d’aquesta edició havia de ser un dirigible que enregistrés imatges d’aquest moment, però problemes amb el gas han impedit que s’enlairés. Aquest ha estat l’únic contratemps d’una pedalada de 8Km amb un circuit circular que ha portat els ciclistes per la Rambla d’Ègara, la rambla de Francesc Macià, la carretera de Castellar, el carrer del Puig Novell i el carrer de Baldrich. L’objectiu, promocionar la utilització de la bicicleta dins de la ciutat i fomentar el canvi de la mobilitat a Terrassa cap a un model menys dependent del cotxe.\nEl lema de la Setmana de la Mobilitat Sostenible i Segura 2019 a Terrassa ha estat “Camina amb nosaltres!”, promovent els desplaçaments a peu per la ciutat com a principal hàbit de mobilitat saludable.\nDia, hora i lloc: diumenge 22 de setembre de 2019 a les 10:30h a la Plaça Nova de Terrassa.\nA les 10:30h es donarà la sortida i els participants que ho desitgin realitzaran la “Imatge de la Bicicleta Humana“, acció que es programa a la sortida de la pedalada, que consistirà en la realització d’una imatge d’una bicicleta gegant formada pels participants, que serà fotografiada des d’un punt elevat per obtenir una fotografia d’impacte.\nUna motxilleta commemorativa de la Setmana de la Mobilitat.\nA l’arribada regalarem una poma i una ampolleta d’aigua pels participants.\nImatge de la Bicicleta HUMANA.\nLa “Imatge de la Bicicleta Humana”, es realitzarà a l’inici de la Pedalada, a partir de les 10:30h.\nSegons la llei de trànsit, en l’àmbit urbà és obligatori l’ús del casc en bicicleta pels menors de 16 anys. És recomanable per tothom.\nNota de premsa de la Setmana de la Mobilitat 2019\nAquesta entrada ha esta publicada en La bicicleta a Terrassa. Afegeix a les adreces d'interès l'enllaç permanent.


Minut de silenci a Sant Jaume pel crim masclista d'un nen de 2 anys: "L'assassinat ha estat per causar dolor a la mare" La República\nMinut de silenci a Sant Jaume pel crim masclista d’un nen de 2 anys: “L’assassinat ha estat per causar dolor a la mare”\nColau demana col·laboració ciutadana per trobar l’homicida i Verge deixa clar: “Un home agressor no pot ser un bon pare”\nLa consellera d'Igualtat i Feminismes, Tània Verge, i l'alcaldessa de Barcelona, Ada Colau, encapçalen el minut de silenci a la plaça de Sant Jaume per mostrar el dolor i el rebuig a l'homicidi d'un nen, que hauria matat el seu pare. 25/8/21 (Horitzontal)\nLa plaça de Sant Jaume de Barcelona ha guardat un minut de silenci aquest dimecres per l’assassinat d’un nen de 2 anys, que el seu pare hauria matat. El consistori barceloní l’ha convocat per expressar el condol a la família i condemnar el crim. L’alcaldessa de Barcelona, Ada Colau, ha demanat màxima col·laboració ciutadana per trobar el presumpte homicida, després que els Mossos n’hagin difós la imatge, i ha afirmat que hi ha informació suficient per afirmar que és un crim masclista i que l’assassinat ha estat “per provocar dolor a la mare”. La consellera d’Igualtat i Feminismes, Tània Verge, ha dit que la violència masclista “és un problema polític de primer ordre” i ha afegit: “Un home agressor no pot ser en cap cas un bon pare”.\nLa Guàrdia Urbana de Barcelona va trobar el cos del nen en una habitació de l’hotel Concòrdia aquest dimarts i ara els Mossos d’Esquadra estan investigant l’homicidi i buscant el pare, presumpte autor. El nen va arribar a l’hotel amb el pare, que s’estava separant de la mare i a qui hauria enviat amenaces.


D’Agost a Amar es para siempre: els 10 anys d’actriu de Clara de Ramon | Mataró Audiovisual\nLa mataronina Clara de Ramon va celebrar aquest passat mes de novembre els seu 10è aniversari damunt dels escenaris des de Madrid, ciutat on ara treballa gràcies a la sèrie ‘Amar es para siempre’\nRedacció dj., 07/01/2021 - 18:50\nLa Sala Cabanyes va veure néixer artísticament parlant a Clara de Ramon. Lluny queden però aquelles primeres representacions. 10 anys després del seu debut com a actriu, i amb tan sols 27 anys, Clara de Ramon ja ha actuat en un bon grapat d’obres teatrals, ha aparegut en diverses pel·lícules i ara, interpreta el paper de Virginia Cifuentes a la sèrie de sobretaula ‘Amar es para siempre’. Un personatge que segons de Ramon, encaixa molt amb la seva manera de ser i que ara per ara, li aporta una seguretat laboral que no tindria en el teatre.\nTot i que actualment viu a Madrid pel seu paper a la sèrie d’Antena 3, Clara de Ramon ha pogut interpretar diferents personatges d’obres teatrals de gran renom representades a Catalunya. Per exemple ‘Agost’, ‘Hamlet’, ‘Boscos’ o més recentment ‘Jerusalem’, aquesta darrera guanyadora de 7 premis Butaca a la darrera edició celebrada. Totes aquestes obres i més, l’han convertida en una actriu reconeguda dins del panorama català tot i la seva joventut.\nDe cara aquells que comencen en el món de la interpretació, els anima a no defallir malgrat les circumstàncies. Els recorda que ‘aquesta professió és una carrera de fons’ i el seu consell és que siguin i que no descartin a apostar per les noves plataformes digitals.


Tornen les visites a Casa Canals! També la ruta rupestre de Capçanes i la visita dinamitzada a Siurana | La Guia De Reus\nInici Actualitat Tornen les visites a Casa Canals! També la ruta rupestre de Capçanes...\nTornen les visites a Casa Canals! També la ruta rupestre de Capçanes i la visita dinamitzada a Siurana\nHora: 12:00 (migdia)\nPunt de trobada: Vestíbul de la Casa Canals (C/ d’en Granada 11, Tarragona)\nJubilats i docents: 9€\ninfants (5-12 anys): 5€\nInfants (0-4 anys): gratuït\nDescripció: El servei de Casa Canals, un impressionant palauet noble de finals del segle XVIII ; mostrarà als visitants un dels tresors més desconeguts de la ciutat, mentre comparteix les divertides anècdotes i secrets d’una de les famílies més influents de la història de Tarragona.\nMés informació i entrades: fent click aquí\nRUTA A CAPÇANES PELS CAMINS DE L’ART RUPESTRE\nHora: 10:30 (matí)\nPunt de trobada: Celler de Capçanes (C/ Llaberia 4, Capçanes)\ninfants (6-12 anys): 3€\nInfants (0-5 anys): gratuït\nDescripció: Recorregut pels conjunts rupestres dels barrancs de La Vall i La Parellada a través d’una visita rigorosa, apassionant i lúdica, adequada per a tots els públics. Una experiència que integra art, cultura, natura, paisatge, així com alguna o altra sorpresa. L’entorn de Capçanes acull un tresor, en forma de pintures rupestres, referent per la seva singularitat i per la quantitat. El conjunt representa la major concentració de pintures –en un radi de 2km– de tot el país, dinou jaciments situats en tres barrancs a camí de la serra de Llaberia, de gran qualitat artística i sorprenents –fins i tot pels mateixos experts- per la seva temàtica. És el cas del mural batejat com “La matança”, l’escena dinàmica d’una matança humana que és tota una raresa en l’art llevantí. Al llarg del recorregut se’n descobriran els més significatius.\nPunt de trobada: pla dels Portals (a l’entrada del poble)\nDurada : 1 hora 30 minuts\nInfants (8-12 anys): 4€\nDescripció: Una visita amena i rigorosa que mostra al visitant la vida al castell andalusí de Xibrana, així com la caiguda d’aquest enclavament estratègic; últim reducte àrab de Catalunya. La visita també descobreix llegendes i curiositats del poble, la seva història i els seus edificis principals, com ara l’església.\nArticle anteriorXXII Caminada Reus-Prades-Reus (2on Trail Running) el pròxim 10 de Juny\nArticle següentAcord entre la CCMA i l’Institut Municipal Reus Cultura per a la promoció i difusió de la Fira del Circ de Catalunya Trapezi Reus


Un projecte pioner treballa contra el matrimoni forçat a Catalunya | Carme Vinyoles | girona / salt | Societat | El Punt Avui\nValentes i Acompanyades Valentes i Acompanyades Valentes i Acompanyades Valentes i Acompanyades + Valentes i Acompanyades E-mail\ngirona / salt - 30 desembre 2017 2.00 h\nUn projecte pioner a Catalunya treballa per prevenir una pràctica tradicional que vulnera els drets de les dones\nJoves que es van resistir a casar-se o es van separar donen suport a les adolescents que ara es troben en situació de risc\nDiferents persones vinculades al projecte Valentes i Acompanyades posen a les escales del Teatre Municipal de Girona Manel Lladó\nLogotip de Valentes i Acompanyades Binta Jadama\nValentes i Acompanyades Valentes i Acompanyades Valentes i Acompanyades Valentes i Acompanyades Valentes i Acompanyades E-mail\nCarme Vinyoles - girona / salt\nLa Cumba jugava a la plaça amb les amigues i el seu germà la va anar a buscar. Què hi feia allà? Havia de tornar corrents a casa, l’estaven esperant. A casa es va trobar al bell mig d’una festa envoltada de gent contenta que la felicitava, li van posar un vestit nou, no sabia què passava, però com que tothom semblava feliç, també es va alegrar, era la protagonista de la celebració. Un cop els convidats van haver marxat, la seva tia la va informar: “Ja tens marit, més endavant viuràs amb ell.” Amb 15 anys li va caure el món a sobre. Als 18 va deixar el poble i va anar a complir com a esposa a Girona, al pis de l’home amb qui l’havien casat. Començava un infern de maltractaments i vexacions del qual només pensava com escapar-se; va tenir sort de conèixer l’Aya!\nA l’Aya als 14 anys la van comprometre amb un cosí de 30 resident als Estats Units. Des que era petita que ja li feia broma per telèfon: “M’estimes? Quan creixis ens casarem!” Semblava un joc i ella el seguia amb tota la innocència: per què no l’havia d’estimar, si era de la família? Fins que un dia el seu pare li va explicar que allò anava de debò i ella s’hi va negar rotundament. Recorda haver plorat de ràbia i impotència: és que la seva voluntat no comptava? No va tornar a parlar amb el cosí, però el pare confiava que amb el temps s’hi conformaria. Quan va sortir amb un noi blanc, a casa les relacions van esdevenir massa tenses i als 20 anys es va independitzar, determinada a fer la seva vida però amb la dolorosa sensació de ser una decepció per als pares, especialment la mare, dona coratjosa i de mentalitat oberta que tirava endavant els fills. Com podia ser que no l’entengués? No gaire lluny d’on vivia, la Binta també es disposava a plantar cara.\nUn dia la Binta es va assabentar que el pare li havia comprat un bitllet per anar a Gàmbia a passar-hi les vacances amb els seus germans petits. Tenia 16 anys i havia iniciat un cicle formatiu. Molt llesta i amb una perspicàcia natural, aquell viatge li va fer mala espina. De motius per desconfiar n’hi havia de sobres: el bitllet era només d’anada, el seu permís de residència estava a punt de caducar i l’escola li havia proposat, per aquell estiu, pràctiques remunerades. Raons de pes a les quals el pare no s’avenia. Amagava alguna cosa que a ella no li faria cap bé. Va esbrinar que la seva intenció era tornar-la al país d’origen, influït per la seva actual dona, que no la tractava gaire bé. Un cop allà, quina seria la seva sort? Casada un dia o altre, el seu món faria un tomb que ella no volia. Aquí somiava un futur.\nCumba Baldeh Mballo, Aya Sima Fatty i Binta Jadama Dibba tenen actualment 29, 28 i 27 anys, i ja han deixat enrere el malson que van viure en plena adolescència. Cumba va aguantar quasi una dècada un home que reunia totes les qualitats del prototip masclista universal: “La mujer casada y decente con la pata quebrada y en casa.” Es va espavilar per no quedar embarassada i per obtenir el diploma d’infermeria a la Universitat de Vic. Al final, amb el suport emocional de l’Aya i altres amigues, va abandonar el marit i els pares van acceptar de bon grat la seva nova parella, Julián Martínez, amb qui ha tingut una filla. L’Aya es va mantenir ferma en l’exigència d’una vida lliure, va cursar un cicle formatiu d’auxiliar d’infermeria (actualment estudia a la UdG un grau de doble titulació de mestre d’infantil i primària), va conèixer Ramsés Toisón, amb qui ha format família (mare d’una nena, torna a estar embarassada) i ha refet les relacions amb els pares, especialment amb la mare, que en realitat no hauria permès el matrimoni amb el seu cosí però que per esquivar la pressió del grup seguia la seva pròpia estratègia i intentava, sense èxit, aliar-se amb la filla. La Binta va buscar protecció i no va pujar a l’avió que l’hauria deixat a Gàmbia. Va acabar el cicle formatiu i ha fet estudis com a dissenyadora de moda havent presentat les seves creacions en algunes desfilades organitzades per l’Associació Gironina d’Empresàries (AGE) i en la Setmana de la Moda de Girona.\nTotes tres miren ara els temps passats com una dura experiència viscuda entre la tristesa de sentir-se injustament tractades per la família; la incomprensió de les amigues resignades al seu destí que suscitaven la complaença de la comunitat; la soledat, la por i la incertesa del que els esperava lluny de l’ambient en què havien crescut com a nenes felices; la defensa del dret als propis sentiments contra la imposició d’un marit que –els deien– ja s’acostumarien a estimar; la preocupació pels problemes que la seva desobediència comportaria a les mares, responsables de la seva educació. Però també ha estat una experiència que les ha enfortit com a dones i que ha travat una intensa amistat entre elles, que es consideren veritables germanes. Són conscients que la seva rebel·lia ha obert camí, que ha ajudat les mares a canviar d’actitud i ha protegit les germanes petites, a les quals ningú s’ha atrevit a presentar cap marit ni a condicionar-los els plans. S’han convertit en model de referència per a altres joves del mateix grup cultural que en aquests moments pateixen el risc d’un casament imposat. Juntament amb altres joves com ara Maimouna Kebbe, Mamou Dembele i Kholoud Khaidor, han estat l’embrió principal de Valentes i Acompanyades (ViA), un projecte pioner a Catalunya que treballa per prevenir els matrimonis forçats, una de les més cruels manifestacions de violència contra les dones que s’empara en una tradició ancestral i que es produeix en països de tots els continents amb una incidència no pas menor: segons l’Unicef, actualment hi ha 700 milions de dones casades abans de complir 18 anys (250 abans de fer-ne 15), i si no es reverteix la tendència el 2020 més de 140 milions de nenes o joves d’entre 15 i 19 anys s’afegiran a l’estadística. El matrimoni forçat és present a Catalunya a causa dels moviments migratoris: les persones que busquen un futur millor viatgen acompanyades de pràctiques molt arrelades que en alguns casos són contràries als drets humans i al marc legal vigent.\nEl matrimoni forçat, expliquen Bet Iglesias (coordinadora) i Ruth Rossique (integradora social), de ViA, consisteix en la unió de dues persones en la qual almenys una –la dona, majoritàriament– no ha atorgat el ple i lliure consentiment sinó que ha estat coaccionada físicament, sexualment, psicològicament i emocionalment pel seu entorn. Motivacions com el manteniment de la unitat familiar, la transmissió de la identitat a través del llinatge, la submissió a l’autoritat dels grans, l’apropiació de l’honor de la dona com a símbol del prestigi del grup, són al darrere d’una pràctica que “cal erradicar fent xarxa política i tècnica a nivell ampli per a la detecció i eficaç abordatge dels casos que es presenten”, remarquen totes dues. El projecte Valentes i Acompanyades es va posar en funcionament a Girona i Salt el 2014 a través d’un conveni amb la Generalitat, l’Obra Social La Caixa, la Universitat de Girona (UdG) i l’Associació Gironina d’Empresàries (AGE), i en la seva trajectòria ha atès una cinquantena d’adolescents i joves en risc de ser víctimes del matrimoni forçat, la qual cosa representa la punta de l’iceberg de la situació existent, com ho proven les demandes que arriben d’altres parts del país. La principal estratègia preventiva és l’apoderament educatiu de les usuàries per resistir la pressió familiar i el suport integral i continuat sobretot quan fan el pas de marxar de casa: “La seva valentia ha d’anar acompanyada de manera efectiva per la societat –asseguren Iglesias i Rossique–; si no, és molt difícil que se’n surtin.”\nUn plantejament que subscriu Alba Alfageme, psicòloga especialitzada en violència masclista i col·laboradora del projecte: “Encara fa falta molta sensibilització, formació i recursos per donar una resposta clara i eficient, tot i que a Catalunya la llei 5/2008 incorpora el matrimoni forçat com una forma de violència en l’àmbit comunitari.” Alfageme coneix bé els efectes nocius d’aquesta pràctica entre les afectades: “Estan carregant la part més dura, físicament i emocionalment, des d’una situació de molta vulnerabilitat, no volen casar-se però tampoc trencar amb la família, se senten soles, rebutjades, i poden adoptar actituds a la defensiva per sobreviure. Haurien de rebre el reconeixement que es mereixen.” Rosa Negre i Adam Oliver, de la unitat regional de proximitat i atenció al ciutadà dels Mossos d’Esquadra a Girona, subratllen que el cos disposa des del 2009 d’una normativa interna que homogeneïtza els procediments de treball a tot Catalunya, i opinen que l’important és trencar el silenci i que la informació arribi a les víctimes. Marta Madrenas, alcaldessa de Girona, destaca l’enorme potencialitat d’unes joves enfrontades a la pròpia por en defensa dels seus drets.\nEssent regidora de l’Ajuntament de Girona, Pia Bosch va ser una de les primeres persones compromeses en el combat dels matrimonis forçats i ha esdevingut, juntament amb Amèlia Barbero, Manel Serra, Maria Rosa Agustí, Mariona de Puig, Salvador Maneu, Rosa Terradellas, Montse Vinyes, Joan Manuel del Pozo (associació Valentes i Acompanyades), Fina Surina (ICD) i Jaume Lanaspa (patró de la Fundació Bancària) puntal imprescindible per al manteniment del projecte pel fet que tots plegats han sabut veure, per damunt de qualsevol altra consideració, el rostre de l’ésser humà que lluita per la seva llibertat. “Són realment admirables –coincideixen a assenyalar–. Tan joves han de prendre decisions molt complicades que exigeixen un bon grau de maduresa. No podem deixar-les soles.” Cumba, Aya i Binta, que ja van fer el pas anys enrere i ara actuen com a referents per ajudar d’altres afectades, ho resumeixen així: “Ens toca aprendre a dir no. Dir no al matrimoni forçat és dir sí a la vida que tenim i que volem viure.”\nRepresentants del món educatiu, polític, social i empresarial, de diferents àrees de l’administració, del cos dels Mossos d’Esquadra, de la fundació bancària La Caixa, defensores i defensors dels drets humans, usuàries, referents, treballadores i voluntàries de Valentes i Acompanyades (ViA) es van aplegar davant les escales del Teatre Municipal de Girona per escenificar la necessitat de teixir aliances i complicitats a l’hora d’erradicar la pràctica del matrimoni forçat i qualsevol manifestació de violència masclista. (Damunt d’aquestes línies, el logotip de l’associació, dissenyat per Binta Jadama.)\nEl Punt Avui. Girona 30-12-2017, Pàgina 32


Nova edició de “Mirades. Cinema documental”: identitat i gènere | Bonart\nNova edició de “Mirades. Cinema documental”: identitat i gènere\nEl cicle Mirades. Cinema Documental arrenca el 4 d’abril al Centre Cultural La Casa Elizalde. En aquesta edició es projecten tres pel·lícules documentals centrades en un tema d’actualitat: la identitat i el gènere. Els gèneres són una construcció cultural que fan referència als atributs que s’assignen a cada persona en funció del seu sexe biològic. Aquests tres documentals són útils per aclarir i ajudar a trencar prejudicis adquirits.\nEl film que enceta el cicle és Tchindas, dirigit per Marc Serena i Pablo Garcia Pérez de Lara. La pel·lícula relata la història d’una de les dones més estimades de l’illa de São Vicente, al Cap Verd. El seu nom, Tchindas, s’ha convertit en la manera com s’anomenen els gais i trans de l’illa. La seva música i les tchindas ens guiaran per un fascinant viatge per un racó desconegut i inimaginable de l’Àfrica.\nL’11 d’abril es projecta el film Arreta, dirigit per María Zafra i Raquel Marques. Un relat sobre l’experiència de l’Ainhoa, que després de viure un càncer de mama, pren la decisió de reconstruir el seu cos amb un tatuatge. Un procés amb el qual busca apoderar-se en el seu cos trans. Arreta se centra en els cossos i en els canvis que els travessen, en la malaltia i la mort com a part de la vida.\nTanca el cicle, el 25 d’abril, el documental Guerriller@s, dirigit per Montse Pujantell. Quatre guerriller@s ens conviden a pensar el gènere a partir de la seva experiència personal i col·lectiva i ens aproximen a la construcció genèrica i a les seves “estratègies de control” a través d’un grup heterogeni de militants per la lluita transsexual i transgènere.\nMirades ofereix una oportunitat per conèixer una filmografia de molt difícil accés com també un espai de debat obert als espectadors amb els directors i directores de les pel·lícules després de cada projecció. El cicle l’organitza La Casa Elizalde i el BEC, Barcelona espai de cinema documental. Totes les sessions són gratuïtes i comencen a les 19.30 h\nEtiquetes: Arreta · BEC Barcelona Espai Documental · Casa Elizalde · Mirades Cinema Documental · Tschindas


Atabalats - AFA Escola les Acàcies\nRecomanacions per la classe de tabals – Atabalats\nPer tal d’agilitzar les classes, i fer que siguin el mes divertides i ordenades possibles, fem les següents recomanacions, us recomanem que les llegiu amb deteniment.\nRecomanem arribar a la classe a les 18:30 h., així podem recollir el material (tabals, baquetes, cintes, etc…) i tenim temps per preparar-nos, ajustant el que calgui, ajudant els nens, inclús practicar uns minuts abans de l’inici de la classe.\nA les 18:45 h. tothom ha d’estar en formació i en silenci, amb el seu tabal preparat, i a l’espera de les indicacions dels professors, d’aquesta forma, podrem començar puntuals i treure el màxim partit del temps que hi dediquem.\nEl molt important que assistim a les classes tots junts, ja que a cada classe es practiquen diferents cançons i ritmes, per tal que el grup avanci al mateix temps, cal que hi estem tots!!\nEl material estarà assignat a cada persona, per tal de no moure els cinturons i que cadascú ho tingui a la seva mida, posarem el nom a cada tabal, així, quan arribem a classe, només cal recollir el tabal amb el nostre nom, i ja el tindrem ajustat.\nLes baquetes no estan identificades per persona, es podran agafar de la capsa comuna a on estan totes juntes, cal tenir en compte però, que hi han diferents mides, algunes baquetes son només per a Surdos, d’altre per Caixes, tabals grans i petits.\nRecordeu que el material es propietat de l’AMPA, i que per tant, ha de romandre a les instal.lacions que l’escola posa a la seva disposició. La compra i reposició del material es gestiona des de la comissió d’extraescolars i està subjecte als pressupostos del AMPA.\nORDRE DURANT LA CLASE\nEls professors son els responsables de portar la classe, per tant, us preguem a tots que esteu atents a les seves indicacions, i que mantinguem l’ordre i silenci.\nDe vegades podem tindre la temptació de corregir els nostres fills, però això els pot fer distreure’s encara mes. Per recomanació del professors, intentem no cridar l’atenció als nostres fills, ells posaran ordre quan calgui.\nEls professors marcaran la distribució de membres a les classes, hi hauran classes conjuntes, i classes separats, per adults i nens o be per instruments ….. sempre amb la finalitat d’assolir més ràpidament les cançons.\nCAPS DE COLLA i SORTIDES\nPer que funcioni be el grup necessitem que tothom col·labori, també cal que uns quants membres del grup (Caps de Colla) facin algunes tasques de coordinació amb l’ AMPA, Extraescolars i Comunicació. Es molt recomanable que l’equip de Caps de Colla estigui format per al menys 3 persones, sent una assignació voluntària i acceptada pel grup.\nEls Caps de Colla son els responsables de coordinar les sortides, ajudar en les classes i fer de portaveus del grup amb l’AMPA (Junta, Comissions de: Festes, Extraescolars, etc…) i d’altres organismes, pel que podeu comptar amb els Caps per qualsevol necessitat que tingueu dins el grup.\nTambé podeu adreçar-vos a nosaltres mitjançant el mail: atabalats.acacies@gmail.com\nCada any fem unes 7 o 8 sortides al carrer, a on toquem davant del públic i demostrem el que hem aprés durant les classes, gaudim de l’espectacle des de dins. Les sortides comencen al mes de Octubre i acaban al Setembre. Entre d’altres, destaquem les següents: Halloween a l’escola, Carnestoltes PobleNou, Santa Eulàlia al Born i Catedral i la Festa Major del PobleNou.\nUs recomanem que us apunteu als WhatssApp del grup de tabals, podeu demanar que us afegeixin al grup a qualsevol dels Caps de Colla (Isa i Fer).\nAl grup fem anuncis importants, compartim fotos i vídeos i també ens ajuda a organitzar les sortides, pels punts de trobada i el que cal preparar abans, en general serveix per estar mes coordinats.\nALTES I BAIXES AL GRUP\nEl grup de tabals pot arribar com a màxim fins 40 persones (entre nens i grans), i hi ha famílies en llista d’espera. La gestió d’inscripcions, baixes, llista d’espera…etc es coordina directament amb la comissió d’extraescolars.\nQualsevol dubte o notificació s’ha de contactar amb extraescolars.acacies@gmail.com, o be presencialment al despatx de l’AMPA en el seu horari d’atenció a les famílies.\nLa llista d’espera també s’omple per ordre d’arribada de les inscripcions, segons normativa vigent aprovada en l’assemblea se socis, es pot demanar a extraescolars que informi de la situació d’aquest llista.\nSORTIDES DEL GRUP DE TABALS\nLes dates i horari concret s’anirà informant pel grup de WhattsApp, poden haver-hi variacions a les sortides previstes, els Caps de Colla us informarem conforme es facin les convocatòries des de escola i altres organitzacions.\n(*) Si per una determinada sortida no hi hagués prou disponibilitat dels membres del grup hauríem d’intentar cobrir-la amb professors (això té cost!), o be, a l’extrem, cancel.lar-la, per tant és molt important la vostre participació en la mida del possible.


La quarta edició de la Llançadora a Mataró se centra en l’acompanyament als projectes d’innovació social | La Clau - Revista gratuïta del Maresme\nLa quarta edició de la Llançadora a Mataró se centra en l’acompanyament als projectes d’innovació social\nLa Llançadora és un programa gratuït de suport i acompanyament de Mataró que té per objectiu accelerar els projectes empresarials de transformació social que actualment es troben en fase embrionària\nL’Ajuntament de Mataró ha posat en marxa la quarta edició de la Llançadora. En aquesta ocasió, l’edició se centra en l’acompanyament al llançament de projectes d’innovació social per tal d’arribar a un públic més ampli, però mantenint la filosofia d’acollir projectes de transformació social i relacionats amb els valors de l’economia social i solidària. L’objectiu és accelerar els projectes detectats, oferint-los suport d’alt valor afegit i diferenciat a l’oferta existent per promoure la creació d’ocupació estable i de qualitat al territori.\nSegons també informa el consistori masnoví, la Llançadora està adreçada a qualsevol persona emprenedora que tingui una idea de projecte i vulgui donar-hi forma. Així doncs, es dona la possibilitat de participar en un programa gratuït de suport i acompanyament per desenvolupar un projecte de negoci social transformador que actualment es trobi en una fase embrionària. S’ofereix formació especialitzada en diferents àmbits (economia i innovació social, model de negoci, comunicació i màrqueting, planificació econòmica i financera…). També es preveuen sessions individuals d’acompanyament de la implementació del projecte i visites a models referents i networking amb altres iniciatives del territori per crear sinergies i fomentar el treball en xarxa.\nLa Llançadora de projectes d’Innovació Social està impulsada per l’Ajuntament de Mataró amb l’objectiu de promoure la cultura emprenedora de la ciutat, impulsant el desenvolupament de projectes amb impacte social al territori. Es tracta d’una línia d’actuació del projecte transversal “Innovació social a Mataró: motor de desenvolupament econòmic al territori”, emmarcat en el Programa de Projectes Innovadors i Experimentals del Servei d’Ocupació de Catalunya (SOC).


Residenza Rose House Nesso Itàlia - Ofertes d'hotels amb els MILLORS DESCOMPTES EN LÍNIA\nPer als viatgers què vulguin captar les imatges i els sons de Nesso, Residenza Rose House és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nResidenza Rose House ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com habitació familiar, servei de bugaderia, àrea de fumadors.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Les seves instal.lacions de primera i una situació excelent fan de Residenza Rose House la base perfecta per a gaudir de la seva estada a Nesso.


Hosedaje O Canizo Cangas do Morrazo Espanya - Ofertes d'hotels amb els MILLORS DESCOMPTES EN LÍNIA\nHio, Cangas, Pontevedra, O Hio, Cangas do Morrazo, Espanya, 36948 - Veure al mapa\nDissenyat tant per oci com per negoci, Hosedaje O Canizo està situat idealment a Hio; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Hio. Mentres estan allotjats en aquestes meravelloses instal.lacions, els clients poden gaudir de transport hotel/aeroport, restaurant, bar, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com esports d'aigua (no motoritzats). Sigui quin sigui el motiu del seu viatge, Hosedaje O Canizo és una selecció idònia per a la vostra estada a Hio.\nTots els tipus de viatgers (63) Parelles (48) Viatgers en solitari (5) Famílies amb infants petits (2) Famílies amb infants grans (1) Grups (7)


La volta al món amb Esperit! | Barcelona Cultura\nDissabte, 17 juny 2017\nPreu: 2,90 €\nLa volta al món amb Esperit!\nUn concert protagonitzat per un home orquestra que farà viatjar el públic per tot el món\nCasa Orlandai ha organitzat per al dissabte 17 de juny un espectacle ben especial, La volta al món amb Esperit!, amb Mau Boada (Esperit!), un concert en què els més petits descobriran un munt d’instruments i sons que els faran viatjar per tot el món.\nMau Boada, de Sant Celoni, és un home orquestra que fa servir tots els instruments que té al seu abast. Per a ell, tocar música i jugar són una mateixa cosa, i encara més en aquest espectacle, pensat per als més petits. Sempre amb un peu a la improvisació, Mau Boada treu sons de tot arreu i ens convida a viatjar per mig món amb multitud d’aventures, des de l’Àfrica fins a l’Amèrica Central i al Carib, tot passant pel Montseny.\nTot i haver nascut el 1981, Mau Boada ja ha deixat la seva empremta en una vintena llarga de discos, fruit de la multitud d’aventures musicals en què ha participat. Els seus concerts són sempre imprevisibles i transiten per camins inesperats, i això fa que petits i grans els gaudeixin amb intensitat.\nTrobareu més informació al web de Casa Orlandai.\nData de publicació: Dijous, 15 Juny 2017\nLa celebració més gran de la Diada Pau Casals, al Turó Park\nUn homenatge al músic amb els Nens del Vendrell, VOZES, l’Orquestra Montsalvatge i un grup de 40 violoncel...


Després de tres anys publicant-se en paper en edició anual i desprenent un agradable olor de tinta, Marabunta empren una nova etapa, diseminant-se per la xarxa a travès d’aquest artefacte, que anomenarem bloc, i que li permetrà diversificar-se, intercircuitar-se i arribar a les terminals dels seus lectors, sense les limitacions d’espai i de diners d’una publicació impressa i amb els avantatges de la immediatesa i la velocitat que ens permet la tecnologia. A més, si la voleu recomanar, tots els vostres amics estaran a un clic de Marabunta. Inquietant. Formigues a la xarxa. Carnívores. Omnívores. Implacables.\nLa implacabilitat d’aquest nou moviment rizomàtic ens sembla indispensable: la reflexió ha de dur necessàriament a la inflexió, i per a que aquesta sigui possible cal no només travessar les geografies, sinó també inocular-hi els components actius necessaris per a què ens hi puguem moure d’una altra manera. Reconèixer viranys inesperats, potenciar els foravials i aguditzar les mirades micrològiques. Evidentment la xarxa possibilita fer tot això amb una major velocitat de propagació i una immediatesa que permet multiplicar el nombre de mons possibles. I amb ells, el nombre de sentits nous que s’hi generen. Atenent a això, aquesta fase de la revista s’infiltra a la web 2.0 amb l’objectiu de sacsejar-ne el metabolisme i, perquè no, cortocircuitar-ne algunes de seves temptacions més rutinàries. Allò virtual no té perquè ser allò habitual.\nAquí trobareu tots els continguts de la primera etapa, descobrireu nous passos oberts i noves propostes i podreu a més viatjar còmodament a través dels seus diversos diagrames de complicitats conspiratòries.\nHem començat per integrar en aquest nou entorn els articles dels tres números que van cobrir la primera etapa de Marabunta. Tres números que cobrien monogràficament aspectes generalment volàtils. Volàtils en uns casos per la seva escassa i fràgil implantació en la normalitat històrica (fins i tot present), com és el cas de la improvisació musical, les anomenades literatures submergides o menors i alguns exemples cabalment extrems d’acció artística (Marabunta # 1). En d’altres, perquè la seva pròpia naturalesa i constitució viatja per espais en estat de liqüefacció i d’ingravidesa (les relacions entre la música i l’arquitectura, el dispositiu Domus, les pràctiques conceptuals i poètiques encaminades a la no-consolidació (Marabunta # 2)… O, simplement, perquè suposen situacions ignífugues, injectades en les frontisses més convulses i dissipatives de la contemporaneïtat, miralls de perversió i radicalitat necessaris per a donar testimoni de la pròpia vol·latilització de la història: el futurisme, el moviment industrial, la hibridació biotecnològica (Marabunta # 3). Cada element de cada número estableix un fructífer diàleg amb la resta, formant mol·lècules de sentit que es combinen amb les dels altres números, formant un organisme mutant i expansiu. La Marabunta, vaja.\nTambé accedireu a tot el material gràfic que en el seu moment ens van cedir nombrosos artistes: material sensible, aparences visibles que llisquen pels entre-surts d’imaginaris insadollables. De Carlos Pazos a Evru, de Manuel de Val a Tere Recarens, així com les genials tires d’El Del Final, de Cifré.\nNavegar pels continguts de Marabunta és senzill: podeu iniciar el viatge seqüencialment, des de la pàgina d’acollida i a partir d’aquí explorar consecutivament tot el que se succeeix. O bé tastar singularment els seus apartats, tal i com ho podríeu fer amb la versió en paper: a l’esquerra trobareu les diverses seccions de la revista, amb els corresponents articles relacionats. Les seccions són temàtiques: Pertorbació de l’aire (música i art sonor), Sistema de caràcters (escriptura i pensament), conjunt de fets (arts d’acció) i coneixença exacta (ciència i paraciències). En alguns casos aquests seccions presenten monogràfics específics, que també trobareu degudament indicats. I sense oblidar la secció transversal del Senyor Pirazoloic, antropodòleg i el nostre particular home en els llots més feréstecs, dotat d’una sàvia i particular perspectiva dels fenòmens. A la mateixa columna accedireu a tot allò que té a veure amb la presència de Gràcia Territori Sonor a la xarxa, així com també a la possibilitat de descarregar-vos els números 2 i 3 de Marabunta en format PDF.\nI a partir d’aquest trasvassament, Marabunta s’obre a nous continguts i noves línies de fuga. Estarem atents a tots els moviments tectònics que la ment humana hagi proposat i segueixi proposant, ampliarem el micel·li i la xarxa de nodrients que alimenta el sotabosc, que sobreviu al pedregam i que movil·litza l’oxigenació. Queden encara moltes aparents sol·lucions a les que aportar inquietants i estimulants problemes…


Manuel Valls, entre els tres polítics pitjor valorats a França La República\nManuel Valls, entre els tres polítics pitjor valorats a França\nÚltimament el nom de l’ex primer ministre francès sona molt a Catalunya. Manuel Valls encara ha de confirmar si accepta la prosposta d’Albert Rivera per presentar-se com a alcaldable a […]\nÚltimament el nom de l’ex primer ministre francès sona molt a Catalunya. Manuel Valls encara ha de confirmar si accepta la prosposta d’Albert Rivera per presentar-se com a alcaldable a les municipals del proper maig amb C’s. Tot apunta que acabarà acceptant el repte, i serà llavors quan es descobrirà si el seu projecte ilusiona els barcelonins. Cert és, però, que a França es troba entre els tres polítics pitjor valorats del país.\nAixí ho constata un estudi realitzat per l’Observatori de polítiques francès i publicat aquest dimecres. Valls és el tercer polític en obtenir una imatge més “negativa”. Segons el gràfic, Marine Le Pen i Florian Phillipot queden per davant i l’ex primer ministre es disputa la tercera posició amb Marion Maréchal, tot i que quedi obtingui pitjor valoració. Tant Le Pen, Philippot com Maréchal són membres del Front Nacional, el partit d’ultra dreta francès. De fet, Valls només obté un 1 % de les valoracions més positives d’entre els enquestats.\nLa trajectòria de Manuel Valls a Catalunya s’encén a partir del procés. El possible candidat a l’alcaldia de Barcelona sempre ha anat de la mà amb Societat Civil i els partits constitucionalistes per fer front al republicanisme.


Ajuntament | Viu Molins de Rei\nL’Ajuntament informa que no hi ha cap cas de coronavirus i demana no saturar el CAP\nViu Molins de Rei • 11/03/2020\nL’administració municipal convida a seguir les recomanacions dictades per Generalitat i govern espanyol. També aconsella no saturar els serveis mèdics i informar-se a través de canals oficials. A hores d’ara no hi ha cap cas de Covid-19 a Molins de Rei.\nEl govern socialista plagia el text institucional que el tripartit va fer pel 8M\nLa que va ser regidora de Feminismes i Alliberament LGTBI durant el tripartit independentista ha alertat públicament del plagi del text, que s’ha copiat literalment sense cap modificació de cara a la celebració del 8 de març d’enguany.\nEl polígon El Pla tindrà una nova rotonda després de festes\nViu Molins de Rei • 27/12/2019\nLa nova rotonda s’ubicarà en la intersecció entre el carrer Llobregat i el de Miquel Torelló i Pagès, al costat de l’empresa Joan Bonastre. Les obres acabaran després de les festes nadalenques.\nUna encesa d’espelmes recorda les dones assassinades per violència masclista\nRoger Cuartielles • 26/11/2019\nL’Ajuntament ha organitzat un any més una encesa d’espelmes el 25-N per recordar les dones que han estat assassinades per violència masclista.\nUna trentena de persones es reuneixen per donar suport a la víctima de la violació múltiple de Manresa\nClàudia Ferràndiz • 08/07/2019\nEntitats feministes i l’Ajuntament han convocat una concentració davant el consistori per denunciar la petició de la Fiscalia de rebaixar la pena de violació a abús sexual d’una menor a Manresa.\nL’estructura organitzativa de l’Ajuntament passa de quatre a tres àrees\nL’Ajuntament de Molins de Rei ha presentat un cartipàs municipal pel mandat 2019-2023 que reparteix responsabilitats entre els 7 regidors del PSC. Es creen noves regidories i d’altres s’agruparan.\nXavi Paz s’estrena com a alcalde reunint-se amb els sindicats\nClàudia Ferràndiz • 18/06/2019\nLa trobada ha servit per constatar “les bones intencions, la voluntat i les ganes de dialogar” per part de nou govern i dels representants sindicals, segons ha explicat Paz a Viu Molins de Rei.\nAiguamolls de Molins de Rei: natura morta\nLluís Carrasco • 06/06/2019\nEl nostre aiguamoll ja no existeix, malauradament ara és un espai que s’adapta a la manca d’aigua i es desertitza a poc a poc. Com és possible que deixem morir un dels espais naturals més macos de la nostra vila?\nCasals renuncia a investir Sánchez com alcalde per la pressió de la CUP\nL’alcalde suspèn la sessió en què Sánchez l’havia de substituir com a batlle de Molins de Rei. La CUP demana més temps per valorar la proposta i bloqueja la votació.


Avui els nens i nenes del casal de la Torre de Claramunt hem continuat acabant i perfeccionant les màscares Africanes i els més grans les hem començat avui. A mig matí hem fet una petita pausa per esmorzar i hem tingut una estoneta de joc lliure. Tot seguit hem fet una gimcana de tribus...\nAvui els nens i nenes d'hípica de la Vila de Capellades hem començat el dia fent tota la preparació necessària del cavall abans de muntar-hi. Un cop hem tingut tots els cavalls preparats, hem sortit al camp a fer una excursió durant tot el matí fins a l'hora d'esmorzar, que hem tornat a...\nAvui els nens d'hoquei de la Vila de Capellades hem començat fent diferents jocs d'escalfament i voltes per la pista amb patins. Tot seguit hem fet diferents exercicis de patinar i conducció de pilota. A mig matí hem fet un exercici de xuts a porteria i hem fet una petita pausa per...\nAvui les nenes de rítmica de la Vila de Capellades hem començat aprenent i treballant diferents tècniques de la dansa clàsica, ja que és molt important dins la rítmica per tenir una bona base. Tot seguit hem fet l'escalfament de la rítmica i hem començat a treballar la...\nAvui els nens i nenes de bàsquet de la Vila de Capellades hem començat fent diferents jocs d'escalfament amb pilota i sense. Tot seguit hem fet una petita pausa per esmorzar i els més petits hem treballat els passes i les entrades i els grans hem treballat totes les tècniques d'arrencades i...\nAvui els més petitons de futbol hem començat el dia fent diferents jocs d'escalfament i tot seguit hem començat a treballar diferents circuits amb la pilota. Després hem treballat el dos contra un i el xut a porteria per parelles. A mig matí hem parat a esmorzar i hem anat cap a la...\nAvui els del casal de la Vila de Capellades hem començat el dia preparant les mascares Africanes i repassant les diferents cançons i balls que hem après per poder sortir al pati i fer una petita actuació. Tot seguit els més grans hem ensenyat als més petits els balls Africans i els petits ens han...\nAvui els nens i nenes de multiesport de la Torre de Claramunt hem començat el dia dividint-nos en dos grups, uns hem anat a treballar a les pistes de tenis de la piscina i els altres s'han quedat al pavelló, dema farem canvi de grups i d'espai. Els que ens hem quedat al pavelló...\nAvui les nenes de rítmica de la Torre de Claramunt hem començat el dia treballant la gimnàstica estètica aprenent i coneixent els seus moviments i tècniques corporals fins a les dificultats d'aquest esport. Tot seguit hem fet un petit escalfament de rítmica i hem treballat els equilibris de la...\nAvui els nens i nenes del casal de la Torre de Claramunt hem començat el dia acabant els pals de pluja que ahir vam començar, ja que avui s'havien de pintar i decorar, els més petits ja teníem les màscares africanes seques de cola i ja hem pogut començar a pintar. A mig matí un...\nElementos: 21 - 30 de 403


bloGuejat: Recordatori: avui presentació a BCN.\nAquesta setmana et toca ser l'autoescollit de la setmana, Salvador.\nSi puc, m'hi escaparé una estona\nsi tot va bé... fins aquesta tarda!\nLa veritat és que em va fatal, fatal. Però tant és, a mi no m'has de convèncer. Probablement no serà un llibre de tardor per a mi, que l'altre dia vaig anar a abastir-me, però d'hivern ja no et dic que no. Molta sort avui!\nxexu, si es per el que vaig dir dels canapés ho retiro...\njo no sé si vendre acompanya't (amb la meva filla) o sol\nQue vagi molt bé tot! :)\nQue vagi tot de luxe, Salvador!\nAra m'he acollonit, Deú Macip. Quan entres al web et diu durant un segon que al món li falten un parell de telenotícies i després apareix l'apocalíptic missatge "404 error not found". Un presagi inequívoc que s'acosta la fi.\nQue la força (literària) t'acompanyi. I no et posi's nerviós!\nJo no hi puc ser... però m'agradaria.\nSegur que anirà molt bé.\nVull llegir el llibre!!!\nHo sento, no hi podré anar, que a la mateixa hora tinc una presentació a la Bertrand,\nEn faràs alguna a Mataró? Avui no em va bé a Barcelona. Que vagi bé.\nIntentaré fer l'impossible per ser-hi encara que sigui mitja hora.\nOstres, avui se m'acumulen els actes!!! Miraré de treure el cap però...\nque sigui un exitàs!\nno no hi seré en presencia, però...\nmolta sort i que us ho passeu bé!\nM'encantaria ser-hi però treballant i vivint a Lleida, m'és molt difícil. A veure si algun dia pots fer alguna presentació a Ponent. Que vagi molt bé!\nAvui he descobert que Murphy te raó. Havia fet mans i mànigues per poder venir. Però el meu cos ha decidit quedar-se a casa amb febre. Espero que anés molt bé la presentació.\nMalament comencem si a la presentació del llibre no hi ha cava i canapès. Sense grinyotar no es pot fer bona crítica literària.\nI un cop més, i ja en van molts, quan vaig a la presentació d'un llibre, sóc l'únic paio amb els cabells llargs. Inquietant fenomen, sospitosa coincidència.\nSalvador, la presentació ha estat realment molt divertida i tots els implicats ens heu convençut sobre la necessitat de llegir el llibre (encara que acabem fent-ho en forma de partícules elementals).\nDe passada ha estat un aplec oficiós de part de la catosfera. Apart d'en Salvador i la Yolanda i la Josefina, per part de l'equip local, hi eren (espero no deixar-me ningú) l'Eulàlia Mesalles, en Leblansky (i la Carme J.), en Víctor Pàmies, en Xavier Caballé, en Galderich (en mode Pix), en Carles Hernando (i la Mari Carme), en Brian, Carme (la de la maleta) i l'Aristofeles. La catosfera deu de ser una de les comunitats menys virtuals del món.\nALLAU: doncs te n'has oblidat un... DE MI!\nEl paio guapo, moreno, amb grenyes, alt i catxes... eixe era jo!\nSubscric les paraules d'Allau. M'ha encantat ser-hi, coneixer-te en persona i saludar-te! I de passada posar cara i fins i tot nom a part de la família de blocaires que sovint passa per aquí a comentar!\nPer quan el seguent?\nJosep, com m'ha pogut passar per alt un paio guapo, alt, catxes i amb grenyes? (Són els meus preferits). T'hauries d'haver donat a conèixer, que anem faltats d'una mica de sex-appeal a la catosfera.\nLa minicrònica de l'allau és ben justa!\nHome, Josep! Això no es fa! Anar d'incògnit i no fer-te coeeixer!!!\nNo vas veure un grupet friki, que semblàvem amic de "tota la vida"? Aquells érem nosaltres!\nI, sí, comencem a ser més corporis i poc virtuals!\nGràcies a tots, per venir i per comentar! I pels qui la feina, els compromisos o la febre us ha vençut, mil gràcies per les bones intencions.\nPuigmalet, el món va esclatar abans del que m'esperava. Però Sherman Comet ja ho ha arreglat.\nJosep, passa'm l'adreça i t'envio un canapé per correu, si encara estem a temps...\nAllau, gràcies pel resum! Te n'has deixat algun més, d'aquests blogaires "tímids". Miro d'arreglar-ho quan pugui.\nAl Josep em va costar "destapar-lo" (inicialment no em volia confessar qui era) tot i que el fet que fos l'únic gaupo, moreno i amb grenyes m'hauria d'haver donat la pista. A més, curiosament s'assembla a la foto que surt al seu perfil.\nCom diu la Carme de la Maleta, va ser un plaer slaudar els blogaires que encara no coneixia i posar per fi cares a alguns personatges que fa temps que "coneixo".\nEulàlia: em sembla que jo era el que estava darrere teu esperant la signatura del llibre.\n????? ara si que em deixes parada, si jo estava amb el grupillo de l'allau, carmedelamaleta, aristofeles leblansky i companyia!!!!\nVosl dir que enlloc de ser un masclealfa no et cas prendre una píndola de la invisibilitat?\nEulàlia, el Josep és real i ben visible. En surt algun trosset a una de els fotos que tinc guardada i pot ser que li vegis les grenyes en algun dels vídeos que penjaré aviat...\nostres, Josep, jo estava amb l'Eulalia i tampoc et vaig veure. segur que no ets l'home camalió?\nAristofeles: jo era el paio del polar vermell, obert i exhibint pit pelut.\nVull una fotografia. Si cap dels que hi érem lelvat del Salvador, pot acreditar que hi eres... necessitem proves ;-P\nostres, estic perdent vista, abans quan es possava al meu darrera un paio amb polar vermell, obert i exhibint pit pelut, m'hi girava. Deu ser l'edat.


ARC DE SANT MARTÍ COLORS PASTEL - Material escolar\nDIDÀCTIC JOCS JOCS 0-3 ANYS ARC DE SANT MARTÍ COLORS PASTEL\nArc de Sant Martí de 6 peces en colors pastel. Joguines desestructurades que contribueixen a l'estimulació dels nadons, al desenvolupament de la seva imaginació i creativitat, i que ajuden al desenvolupament de la motricitat fina. En ser desestructurades, els nens no es limiten a jugar d'una sola manera, sinó que poden inventar-se mil formes de gaudir del joc: amb elles poden construir, apilar, encaixar, experimentar, mossegar, trepitjar, etc. Fets 100% amb silicona platí, un material tou, resistent, pràctic i segur. Sense BPA, PVC o ftalats.\nMDTCD01029 Arc de Sant Martí Colors Pastel 24/48 hores 14.10€ Afegir\nPissarres per dibuixar i escriure...\nPack de 5 cartolines 330gr. amb...\nCientíficament provat i aprovat per...\nCentre 3 en 1 Aventura Little tikes\nEl Centre 3 en 1 aventura estimula i...


Volta Catalunya 1925: La segona de Muç Miquel amb una exhibició a Figueres acompanyada de la mala sort de Jaume Janer – tourdegila\nPublicat perJavier Gilabert 20 Desembre, 2019 10 Novembre, 2020 Publicat enVoltaCatalunya100Etiquetes:miquel mucio, volta catalunya, volta catalunya 1925, VoltaCatalunya100\nLa setena edició de la ronda catalana va disputar-se a finals de maig, en paral·lel al Giro d’Itàlia. La prova va tornar a estar reservada a només corredors nacionals.\nMiquel MUÇ (ESP) 28h36m12s\nJaume JANER (ESP) +5m10s\nTeodoro MONTEYS (ESP) +10m9s\nJosé BUSQUÉ (ESP) +13m15s; 5. Juan JUAN (ESP) +17m54s; 6. Salvador CODORNIÚ (ESP) +24m1s; 7. Jose Mª SANS (ESP) +24m45s; 8. Antonio TORRES (ESP) +25m44s; 9. Gabriel CRUZ (ESP) +34m52s; 10. Guillermo ANTÓN (ESP) +39m27s; (…) i 31. Fernando MUNNÉ (ESP) +14h10m28s\nA dos quarts de tres de la matinada, sortiren 46 corredors des de la Casa Klein de Barcelona. En plena nit, els fanals dels cotxes de l’organització servien per enllumenar la carretera. En una primera etapa molt similar a la de l’any anterior, el grup va rodar amb tranquil·litat fins arribar a Sant Feliu de Guíxols, on la punxada d’un dels favorits, Jaume Janer, va provocar que Miquel Muç i els seus companys acceleressin el ritme. Janer va tornar a enllaçar a Palamós després d’un esforç titànic. Després del reagrupament tot feia indicar que es presenciaria un esprint a Figueres, però a La Bisbal de l’Empordà tot va canviar: en un control, el gran grup es veié amb l’obligació de posar peu a terra per signar i avituallar-se, fins que algú va anunciar que el reglament no obligava a aturar-se en aquell punt. Això provocà l’atac immediat de Muç al qual Janer va enganxar-se a la seva roda. Amb tot el grup fraccionat per darrere, Muç observava a Janer fatigat -encara pesava la persecució anterior- i va demanar-li un relleu que li fou negat. Muç aprofità la debilitat del seu rival per marcar un ritme infernal aconseguint aïllar el seu rival. Des de Sant Pere Pescador fins a Figueres -20 quilòmetres- Muç cavalcà en solitari fins a assolir una renda de 4 minuts a l’arribada. Els cotxes que el seguien deien que l’agulla del comptaquilòmetres no baixà dels 40 km/h.\nJaume Janer i Miquel Mució – Foto: (Desconegut)\nLes següents etapes van ser de control i de conformació per part de la majoria de corredors. El fet que es va arribar a l’esprint a les quatre etapes següents en són una mostra. A Vic -tot i haver de superar Santigosa- l’esprint podria haver estat de més d’una vintena de corredors si no fos perquè dos cavalls espantats van deslligar-se del seu carruatge i van cavalcar, durant cinc quilòmetres, a la carretera entre els corredors. Alguns van decidir apartar-se i d’altres, entre ells els favorits, accelerar. Jaume Janer s’imposava a l’esprint de la segona etapa.\nSi hi havia algú que no acabava de conformar-se amb la situació era Jaume Janer, l’egarenc va provar d’assaltar un dels punts febles de Muç: els descensos, però va fracassar per mala sort. Entre Vic i Igualada es llançà al descens de Can Maçana, en obrir forat va trencar la roda i va caure. Va continuar gràcies al recanvi que li prestà un company, Cebrián Farré. A Igualada lluità per l’esprint però només va poder ser tercer, era Teodoro Monteys qui sortia victoriós.\nLa penúltima etapa, entre Igualada i Reus amb pas per Lleida, fou llarga i sota la pluja. Els corredors van evitar prendre riscos i només es van moure els favorits al Coll de Lilla, tot i que no van arribar a separar-se. Janer va tornar a provar-ho al descens, però continuà amb l’infortuni i patí una sortida de cadena. El grup enllaçà amb ell, però el de Terrassa encara va treure forces per tornar a imposar-se a l’esprint de Reus.\nL’egarenc Jaume Janer – Foto: Claret\nLa “Volta” acabà a Barcelona en una etapa sense gaires fets destacats. El grup entrà per l’Avinguda de l’Exposició de Montjuïc i Jaume Janer assolí la seva tercera victòria d’etapa en aquesta edició mentre que Miquel Muç guanyava la seva segona “Volta”. La pregunta que es feia tothom era: què hauria passat si Janer no hagués punxat el primer dia?\nMusió, Mució, Mussió, Muç…?


Notícies de Mossèn Pepe Chisvert de DiariAndorra\nVolem seguir Jesús?\n10/10/2021 - 06:22\tMossèn Pepe Chisvert\nCada diumenge ens reunim els cristians al voltant de l'altar per celebrar la nostra fe. Celebrem l'amor de Déu, que se'ns dona en el pa compartit de l'Eucaristia. Aquest pa és el Cos de Crist q...\nQui dieu que soc, jo?\n12/09/2021 - 06:27\tMossèn Pepe Chisvert\n“Qui diu la gent que soc jo?” Aquesta pregunta prepara la següent, que posa a prova la fe dels deixebles: “I vosaltres, qui dieu que soc jo?” Pere, decidit, respon: “El Messies, l’Ungit de Déu”, és a dir, aquel...\n08/08/2021 - 06:36\tMossèn Pepe Chisvert\nMai com avui, la humanitat ha disposat de tants avançaments: comunicació per terra, mar i aire. Recursos d’alimentació i béns materials en abundància i, per contrast, en alguns llocs, tanta escassetat i desigu...\n11/07/2021 - 06:48\tMossèn Pepe Chisvert\nRecordem que la fe té una dimensió positiva de contagi: quan un la descobreix, la sent i la viu, la transmet. Sap que aquest tresor és impossible guardar-lo sota quatre claus. Així ho van entendre i ho van don...\n13/06/2021 - 08:11\tMossèn Pepe Chisvert\nDesprés d’un any d’espera en camps de refugiats a causa de la Covid-19, una nova família siriana ha volat a terres europees -via França- en el marc del programa Passadissos Humanitaris, promogut per la Comuni...\n09/05/2021 - 06:20\tMossèn Pepe Chisvert\nTots hem gaudit alguna vegada de l’experiència de banyar-nos. Tant és si ho fem a la platja, en un riu o en una còmoda piscina. Com sortim? Ni més ni menys que xops. Submergir-se en les aigües és sortir-ne rega...\nPortes tancades o obertes?\n11/04/2021 - 06:38\tMossèn Pepe Chisvert\nTot contemplant el vespre d’aquell dia, seguim impressionats pel pas de Jesús enmig de nosaltres. Aquells deixebles tenien les seves portes tancades per temor als jueus. No les tindrem també tancades —en algun...\n13/03/2021 - 06:34\tMossèn Pepe Chisvert\nEn aquest quart diumenge de quaresma celebrem el que s’anomena diumenge Laetare, és a dir, Alegreu-vos, per la proximitat de la Pasqua. És com un memorial d’allò que Déu va fer per la humanitat. En alguns haurà...\n14/02/2021 - 08:30\tMossèn Pepe Chisvert\nJesús veu com sofreix el leprós a causa de la malaltia i de la seva discriminació social i religiosa. S’acosta al leprós i el toca amb la mà. Dues actituds, dos verbs entre els molts que fa servir Marc en el se...\n10/01/2021 - 07:08\tMossèn Pepe Chisvert\nAmb la festa del Baptisme del Senyor culminem aquestes festes nadalenques. I sense gaire temps per reaccionar dels últims petons al Nen del Pessebre ens trobem ja amb un Jesús adult.Ja no és aquell Nen que re...\nSi us plau... una mica d'alegria!!!\n13/12/2020 - 07:30\tMossèn Pepe Chisvert\nÉs el diumenge “Gaudete”! ens preparem per al Nadal, perquè el Senyor ve ens desperta i ens aixeca. No és un goig simple ni superficial. Sabem que el Naixement de Crist va marcar un abans i un després en la his...\n1.859 joves participants a la IX Setmana de Cinema Espiritual\n08/11/2020 - 06:21\tMossèn Pepe Chisvert\nDurant aquesta setmana, del 2 al 6 de novembre de 2020, els alumnes (des de 5è de Primària fins a 2n de Batxillerat) dels tres sistemes educatius d’Andorra han participat a la IX Setmana de Cinema Espiritual —C...\n11/10/2020 - 06:30\tMossèn Pepe Chisvert\nParticipar cada diumenge en la festa de l’Eucaristia és comprendre que el Senyor ens dóna sempre tot el que més necessitem. Tal vegada, aparentment, no veiem els fruits. O, fins i tot, algunes de les seves para...\nPerdonar? Sí!... però quan?\n13/09/2020 - 06:18\tMossèn Pepe Chisvert\nTots hem tingut l’experiència d’haver ofert el perdó i alhora haver-nos quedat amb una sensació de fracàs. Sembla com si aquell que perdona i oblida és el qui afluixa. Però Jesús, fins i tot sent Déu, ens ensen...\n09/08/2020 - 06:45\tMossèn Pepe Chisvert\nEncara que l’exterior de l’home o de la dona es vagi desfent, el nostre interior es renova cada dia o cada moment. No ens fixem més en allò que es veu, sinó en allò que no es veu. El que es veu és transitori, e...\nEsglésia oberta i acollidora en temps de postpandèmia\n12/07/2020 - 06:42\tMossèn Pepe Chisvert\nL’Església com a poble de Déu en el món ha estat afectada per l’impacte global del coronavirus. No obstant això, en sintonia amb la resta de la humanitat, estem desafiats a anar més enllà d’aquest dolor i refle...\n14/06/2020 - 06:23\tMossèn Pepe Chisvert\n29/05/2020 - 06:50\tMossèn Pepe Chisvert\nCelebrar-lo aquest any de pandèmia per la Covid-19, és celebrar i reviure la tendresa, l’alegria, la compassió, la presència de Déu\nEns crèiem els 'number one'...\n10/05/2020 - 07:20\tMossèn Pepe Chisvert\nEl coronavirus ens va treure de la il·lusió de ser déus\n12/04/2020 - 08:32\tMossèn Pepe Chisvert\n“Enmig de l'aïllament en què sofrim la falta d'afectes i de trobades, i experimentem la mancança de tantes coses, escoltem una vegada més l'anunci que ens salva: “Jesús ha ressuscitat i viu al nostr...\n08/03/2020 - 07:00\tMossèn Pepe Chisvert\nQuè és la religió? Entre moltes altres coses, és aquest gran lligam que intentem descobrir, acceptar, conrear, assimilar i gaudir entre Déu i nosaltres. Però és això suficient? Per descomptat que no. Tractan...\n09/02/2020 - 07:03\tMossèn Pepe Chisvert\n“El sol i la sal guarden de tot mal.” I així és. Fins al dotze d’abril, on aquest any la Pasqua ens espera, ens centrem en la Paraula de Déu dels diumenges del Temps Ordinari de l’any litúrgic. El creixement pe...\n12/01/2020 - 07:30\tMossèn Pepe Chisvert\nAmb la festa del Baptisme del Senyor culminem aquestes festes nadalenques. I sense gaire temps per a reaccionar dels últims petons al Nen del Pessebre ens trobem ja amb un Jesús adult. Ja no és aquell Nen que r...\nLa llibertat de Maria de Natzaret\n08/12/2019 - 07:05\tMossèn Pepe Chisvert\nEl Senyor no fa servir la seva força per dirigir l’home per on Ell vol


La pista 1 del pavelló municipal d’esports d'Olot durà el nom de Josep Jou Calverons | NacióGarrotxa\nper Xavier Borràs, Olot, Catalunya | 1 d'octubre de 2021 a les 08:11 |\nJordi Gironès, del Club Hoquei Olot, el batlle, Pep Berga, el regidor d’Esports, Aniol Sellabona. | @olotuit.\nEl plenari de l’Ajuntament d’Olot d'aquest dijous ha acordat per unanimitat dedicar a l’impulsor del Club Hoquei Olot la pista on actualment juguen els diferents equips del club. Gràcies a la iniciativa de Josep Jou Calverons també es va crear el que més tard seria Club Patinatge Artístic d’Olot.\nL’abril de 1983 Josep Jou i Calverons va fundar el Club Hoquei Olot. Ho va fer amb l’ajuda dels pares dels jugadors que formarien el primer equip de la nova entitat. El esportistes provenien de l’Escola Pia, on Josep Jou va iniciar els entrenaments de l’hoquei patins que, des d’aquell mateix any ja es van traslladar al pavelló d’esports.\nJosep Jou es va fer càrrec de de les tasques d’entrenador amb la formació de jugadors. A partir de la segona temporada el club ja va comptar amb dos equips que, amb el pas dels anys es van anar ampliant, com també les activitats que portaven a terme.\nVa ser al 1985 quan Josep Jou va iniciar dins del club, la secció de Patinatge Artístic.\nAquest fet va provocar que a partir d’aleshores el club passés a nomenar-se Club Patí Hoquei Olot. L’any 1993 es decideix la separació en dues entitats: una per a l’hoquei i una altra que passaria a ser l’actual Club Patinatge Artístic Olot.\nL’escola d’hoquei continua donant els seus fruits. Així, en la temporada 1994, el club ja competeix amb un equip en totes les categories. A més, es forma per primera vegada un equip de categoria femenina. La temporada 1997-1998, l’equip femení entrenat per Josep Jou aconsegueix el primer títol oficial per al club, la Copa Federació de la Territorial de Girona, èxit que revalidaria l’any següent. Josep Jou realitza les tasques d’entrenador de l’equip femení, a més de formar part de la Junta directiva essent el secretari i principal implicat en el dia a dia del club. L’any 2006 l’equip Aleví obté el campionat de Catalunya i Espanya. A l’any 2008, en motiu del 25è aniversari del club, Josep Jou va rebre la Medalla de l’Esport Gironí atorgada pel Consell Català de l’Esport.\nL’any 2020, a l’edat de 75 anys, Josep Jou va traspassar després de treballar incansablement durant 37 anys per mantenir l’esport de l’hoquei patins a la ciutat d’Olot i fent del pavelló d’esports la seva segona casa.\nA la ciutat d’Olot, actualment, els esports sobre rodes que es disputen a la pista 1 del pavelló, tenen un gran nombre de participants, amb uns èxits esportius reconeguts arreu. El Club Hoquei Olot, ha aconseguit aquest 2021 un ascens a la segona divisió estatal, amb gairebé tots els jugadors formats a la capital de la Garrotxa. Aquest èxit i la consolidació del club durant tants anys no es podria entendre sense la figura de Josep Jou al qual l’Ajuntament d’Olot ha acordat dedicar la pista 1 del pavelló d’esports. El Club Hoquei Olot ha presentat la proposta al plenari que s’ha aprovat per unanimitat.\nEn una compareixença a la sala Gussinyé, el matí de dijous han comparegut Jordi Gironès, del Club Hoquei Olot, el batlle, Pep Berga, i el regidor d’Esports, Aniol Sellabona, per avançar la petició presentada pel Club Hoquei Olot que el ple ha aprovat per unanimitat.\nEl ple també ha aprovat (amb l’abstenció d’ERC i la CUP i el vot favorable de Junts i el PSC) el Compte General de la Corporació de l’exercici 2020. També, s’ha autoritzat una modificació de crèdit (vot favorable de l’equip de govern de Junts, l’abstenció d’ERC i la CUP i el vot contrari del PSC). Amb l’abstenció del PSC i el vot favorable de la resta de formacions s’ha aprovat l’addenda número 8 al Pla estratègic de subvencions i la modificació de la plantilla de personal de l’Ajuntament d’Olot per al 2021, que ha tingut el suport de tots els grups, tret de la CUP, que s'ha abstingut.\nA la sessió, que s’ha fet novament de forma telemàtica, també s’ha aprovat la moció presentada pel PSC per a estudiar la possibilitat de transformar Can Jombi en un edifici de Serveis Municipals i Comarcals (abstenció de l’equip de govern i vot favorable de la resta de grups). En canvi, no ha prosperat la moció presentada per la CUP de rebuig al projecte dels Jocs Olímpics d’Hivern (vot favorable de la CUP, abstenció d’ERC i contrari de PSC i Junts).\nPolítica garrotxina, Ple Municipal Olot, Política, Josep Jou Claverons, pavelló municipal d'esports, pista 1, Ple de l'Ajuntament d'Olot


Adam Johann von Krusenstern - Viquipèdia, l'enciclopèdia lliure\nAdam Johann von Krusenstern (1770-1846) fou un navegant que va fer la primera circumnavegació russa. Originari d'una família germànica de la província russa d'Estònia, va néixer a Hagudi (prop de Rapla) el 19 de novembre del 1770 i va morir a Reval (avui Tallinn) el 24 d'agost del 1846. Membre de l'Acadèmia de Ciències francesa i russa, va escriure moltes publicacions en rus, alemany i francès. També se'l coneix en rus com a Ivan Fiódorovitx Kruzenxtern (Иван Федорович Крузенштерн) i a través del francès com Johannn Adam de Krusenstern o Adam Ivan, chevalier de Krusenstern.\n8 novembre 1770 (Julià)\nHagudi Manor (Imperi Rus)\n12 agost 1846 (Julià) (75 anys)\nCos de Cadets Navals (1785–1787)\nexplorador, terratinent, militar\nSeekadett (en) (1789 (Julià)–)\nGuerra russo-sueca, Battle of Hogland (en) , Battle of Öland (en) , Battle of Reval (en) i Battle of Vyborg Bay (en)\n7 agost 1803 First Russian circumnavigation (en)\nPaul Theodor Crusius von Krusenstjern (en) , Otto von Krusenstern (en) , Alexander Gotthard Julius von Krusenstiern (en)\n(1837) Premi Demídov\n3 Repercussions del viatge\nVa participar en les Guerres de la Revolució Francesa al costat dels anglesos i després va viatjar amb un vaixell mercant anglès fins a l'Índia i la Xina. Aquí s'adonà de les dificultats que tenen els establiments russos d'Alaska i de les illes Aleutianes dedicats al comerç de pells. Per una banda depenien dels avituallaments irregulars que arribaven des de Rússia per terra a través de Sibèria. Per la mateixa raó enviaven les pells a Okhotsk, a la península de Kamtxatka, trigant dos anys fins que les podien vendre a Macau.\nDe tornada a Rússia presentà al tsar Alexandre I una memòria exposant la necessitat d'una ruta marítima des de la mar Bàltica fins a Kamtxatka.\nKrusenstern fou nomenat capità de navili i el tsar li encarregà una expedició científica. La seva missió era mantenir una ruta comercial, explorar el litoral de l'Amèrica russa, establir relacions diplomàtiques amb el Japó i retornar uns nàufrags japonesos recollits a les illes Aleutianes. Viatjà primer a Londres per comprar dos vaixells, el Nadjedjeda («esperança») i el Neva. A Hamburg reclutà el personal científic de l'expedició: naturalistes, un astrònom i un metge. El poeta alemany August von Kotzebue li confià els seus dos fills adolescents Otto i Moritz. Un dels tinents era Fabian von Bellinghausen. Anys més tard Bellinghausen i Otto von Kotzebue continuarien les exploracions russes al Pacífic. Kotzebue dedicaria una illa descoberta a les Tuamotu a Krusenstern, avui Tikehau.\nDesplaçament 450 tones 370 tones\nTripulació 85 homes 54 homes\nCapità Adam Johann von Krusenstern Urey Fedorovich Lissianskoi\nDesprés de girar el cap d'Hornos, arribà a Nuku Hiva a les illes Marqueses. Durant unes setmanes es dedicà a estudiar i descriure els illencs. Aquí es trobà amb dos europeus integrats a la societat illenca, però enemistats: el francès Joseph Kabri i l'anglès Robarts. Krusenstern pren partit per l'anglès i s'emportà a Kabris que acabà en un circ de París mostrant els seus tatuatges de guerrer marquesà.\nA les illes Sandwich (Hawaii) els dos vaixells es van separar. El Neva s'encarregà d'explorar el litoral d'Alaska i Krusenstern es dirigí a Kamtxatka. Després d'explorar la costa japonesa, arribà a Nagasaki. Aquest era l'únic port japonès on estava permès el comerç exterior mitjançant els holandesos. El vaixell de Krusenstern i l'ambaixador rus van ser retinguts com a presoners i van confiscar les armes i la pólvora. Després de cinc mesos van rebre la resposta de l'emperador japonès que rebutjà les relacions diplomàtiques amb els russos i prohibí l'entrada de vaixells russos a Nagasaki. Krusenstern tornà a Kamtxatka explorant les illes Nipon (Honshu), Yeso (Hokkaido), Tchoka (Sakhalín) i les illes Kurils.\nA Macau es trobà de nou amb el Neva. En el viatge des d'Alaska el capità Lissianskoi descobrí una de les illes de Sotavent de Hawaii anomenada avui Lisianski. Triguaren mesos en poder vendre les pells i tornaren a Rússia just abans que Napoleó decretés el bloqueig continental.\nKronstadt, 7 d'agost de 1803.\nCopenhaguen, del 18 d'agost al 18 de setembre.\nTenerife, del 18 al 27 d'octubre.\nIlla de Santa Catalina, prop de Rio de Janeiro, del 27 d'octubre al 4 de desembre.\nCap d'Hornos, 3 de març de 1804.\nNoukahiva (Nuku Hiva a les illes Marqueses), 7 a 31 de maig.\nOahu, a les illes Sandwich (Hawaii), 10 de juny.\nPetropavlovsk (península de Kamtxatka), 15 de juliol a 6 de setembre.\nNagasaki, Japó, 7 d'octubre a 18 d'abril de 1805.\nNipon (Honshu), Yeso (Hokkaido), Tchoka (Sakhalín) i les illes Kurils.\nPetropavlovsk, 6 de juny a 9 de setembre.\nMacau, 20 de novembre a 6 de febrer de 1806.\nKronstadt, 19 d'agost.\nRepercussions del viatgeModifica\nEn tres anys de navegació, Krusenstern no va perdre cap home. Va aconseguir l'objectiu de crear una ruta marítima comercial pels establiments russos a Alaska i Kamtxatka, i els seus informes van ajudar l'administració a millorar les condicions dels mercaders en terres tan allunyades. Va publicar el relat del seu viatge en alemany titulat Reise um die Welt in den Jahren 1803, 1804, 1805 und 1806 auf Befehl Seiner Kaiserl. Majestät Alexanders des Ersten auf den Schiffen Nadeshda und Newa ("Viatge al voltant del món en els anys 1803, 1804, 1805 i 1806 a les ordres de Sa Majestat Imperial Alexandre I en els vaixells Nadezhda i Neva"). Lissianskoi també va publicar el seu relat, i els resultats científics van ser recopilats en tres obres publicades per Tilesius i Langsdorff.\nKrusenstern va fer un nou viatge, el 1815, per explorar l'estret de Bering i el suposat pas del nord-oest entre el Pacífic i l'Atlàntic. Ascendit a almirall va formar part del comitè científic del ministeri de la Marina on va promoure i organitzar les grans expedicions de Bellingahusen i Kotzebue.\nEn memòria seva s'ha anomenat el vaixell escola rus Kruzenshtern, actualment el veler més gran del món, el Mont Krusenstern a Nova Zembla i el cràter Krusenstern a la Lluna.\nA Wikimedia Commons hi ha contingut multimèdia relatiu a: Adam Johann von Krusenstern\nObtingut de «https://ca.wikipedia.org/w/index.php?title=Adam_Johann_von_Krusenstern&oldid=28886240»\nDarrera modificació: 19 des 2021 a les 16:09\nLa pàgina va ser modificada per darrera vegada el 19 des 2021 a les 16:09.


Resum de la jornada Diabetis tipus 1: estem lluny d'una cura? | Guia Diabetis tipus 1\nInici » Actualitat » Notícies » Resum de la jornada Diabetis tipus 1: estem lluny d'una cura?\nResum de la jornada Diabetis tipus 1: estem lluny d'una cura?\nMés de 400 persones, entre assistents i connectats per streaming, van tenir l’oportunitat de dialogar amb investigadors de les principals línies de recerca en diabetis tipus 1 que s’estan duent a terme actualment: cèl·lules mare, immunologia, pàncrees artificial i reprogramació cel·lular. Va ser el dissabte 29 de novembre durant la jornada Diabetis tipus 1: estem lluny d’una cura? que el Centre per a la Innovació de la Diabetis Infantil Sant Joan de Déu (CIDI) va organitzar amb el suport de l’Obra Social “La Caixa” a l’auditori del CosmoCaixa de Barcelona.\nA través de quatre ponències divulgatives, el Dr. Jesús Blanco, el Dr. Ignacio Conget, la Dra. Begonya Aran i Javier Macía van apropar les seves respectives recerques als pares d’infants amb diabetis tipus 1, adults amb diabetis i altres interessats. Els investigadors van respondre també els dubtes i qüestions recollides a la sala i via Twitter.\nEn paral·lel, gairebé 60 nens i nenes van participar en els tallers de ciència organitzats per CosmoCaixa acompanyats pels Sweet Catalunya, el grup de joves de l'Asociación de Diabéticos de Cataluña (ADC).\nEl CIDI agraeix enormement la seva disponibilitat i suport als ponents, l'Obra Social “La Caixa”, CosmoCaixa, ADC, Sweet Catalunya, Arcasa i Love in Green.\nPart I - Presentacions de Dr. Jesús Blanco i Dr. Ignacio Conget.\nPart II - Presentacions de Dra. Begonya Aran i Javier Macía.\nResum dels tuits publicats durant la jornada amb el hashtag # avancesDM1\n[View the story "Jornada "Diabetes tipo 1: ¿estamos lejos de una cura?"" on Storify]\nFotografies realitzades per Love in Green


La Jornada Gastronòmica de les plantes oblidades - Eixarcolant\nLa Jornada Gastronòmica de les plantes oblidades\nUn esdeveniment únic per (re)descobrir què són i per a què serveixen les plantes oblidades. Un esdeveniment únic, perquè construir un model de producció i consum d’aliments més sostenible és tant possible com imprescindible.\nEl proper 17 de setembre, es celebrarà la 7a JGPO!\nJa pots presentar propostes per a realitzar activitats o fer de paradista!\nVivim envoltats de plantes. Creixen als boscos, als camins, a les torretes del balcó, als parcs, als camps de conreu… Tot i així, la major part de nosaltres no sabem quines són aquestes plantes i quins són els seus usos. Són plantes oblidades: espècies silvestres i varietats agrícoles tradicionals que podrien ser emprades per un gran nombre de finalitats quotidianes però que tanmateix desconeixem per complet.\nLa Jornada Gastronòmica de les Plantes Oblidades us ofereix una oportunitat única per conèixer aquestes plantes i els seus usos, i per entendre com poden contribuir a fomentar una alimentació saludable i una agricultura sostenible. A la jornada podreu passejar per la fira, participar d’un tast, fer un taller, escoltar una xerrada, o gaudir de bona música, entre moltes altres opcions. Hi trobareu activitats molt diverses, pensades per a tota mena de públic, per tal que cadascú pugui participar i gaudir de la Jornada. Tant si sou botànics entusiastes com si no sabeu reconèixer ni tan sols un enciam, a la Jornada podreu descobrir que un nou model de producció, distribució i consum d’aliments és possible.\nÉs una Jornada única en l’àmbit català i a tot el món, que és possible any rere any gràcies a la implicació dels més de 100 ponents de màxim nivell que hi participen, l’organització totalment voluntària per part del Col·lectiu Eixarcolant, i els més de 150 voluntaris i voluntàries vinguts d’arreu del país.


“La manca de personal en el sector TIC és alarmant” | Laia Bruguera | barcelona | Economia | El Punt Avui\n“La manca de personal en el sector TIC és alarmant” “La manca de personal en el sector TIC és alarmant” “La manca de personal en el sector TIC és alarmant” “La manca de personal en el sector TIC és alarmant” + “La manca de personal en el sector TIC és alarmant” E-mail\nAlbino Campo fotografiat a les instal·lacions de l’empresa que dirigeix, Numintec JOSEP LOSADA.\n“La manca de personal en el sector TIC és alarmant” “La manca de personal en el sector TIC és alarmant” “La manca de personal en el sector TIC és alarmant” “La manca de personal en el sector TIC és alarmant” “La manca de personal en el sector TIC és alarmant” E-mail\nLa pandèmia ha estat una mena de laboratori social on tots hem experimentat noves situacions i comportaments\nLes empreses del sector TIC han intensificat la dinàmica de col·laboració per fer front als reptes i a les noves demandes\nLes empreses que treballen en el món de les TIC han tingut feina amb la pandèmia. Per extrema necessitat, companyies i consumidors han trencat barreres i han hagut d’apostar, tant sí com no, per les noves tecnologies. El Clúster Digital de Catalunya ha intensificat els contactes amb els seus socis i altres associacions empresarials per donar resposta a les noves necessitats. Albino Campo, el seu president, ens parla de com ho han viscut i també dels reptes per impulsar encara més el sector, com ara solucionar l’endèmica falta de personal qualificat.\nLa pandèmia ha obligat usuaris i empreses a posar-se les piles, accelerant molt la transformació digital. Com ho ha viscut el sector?\nLa pandèmia ha estat un revulsiu per a moltes empreses i especialment per al sector TIC. Segurament tenien la transformació digital dins del seu road map, però no l’havien posat en marxa perquè tenien altres prioritats. Ara no han tingut més remei que accelerar aquest pla i incorporar noves tecnologies per donar resposta a les noves necessitats que hi havia al mercat, des de la part més bàsica, com són les videoconferències i el teletreball, fins a les més avançades, com la venda per internet i el pas de serveis que donaven de forma tradicional al format digital.\nEl gran canvi també ha estat mental: molts consumidors han trencat la barrera tecnològica.\nLa Covid ha estat una mena de laboratori social enorme, en el qual tots hem experimentat noves situacions i comportaments. Hi ha gent que durant el confinament va fer la seva primera compra per internet o va demanar menjar a domicili a través d’una app. Abans ni s’ho havien plantejat. Aquest tipus de serveis ja existien però feia falta que s’adquirissin aquests nous hàbits, hi ha hagut una evolució mental per donar resposta a les noves necessitats tant des del punt de vista de l’empresa com del consumidor.\nEl salt ha estat gran, però quants anys hem avançat?\nEls macroestudis parlen d’una acceleració d’entre tres i cinc anys en el sector de les pimes. L’esperit del Clúster Digital sempre ha estat que les empreses del sector col·laboressin. Això pot xocar perquè en principi són competència, però aquesta visió més col·laborativa és el que aconseguirà reforçar el sector TIC a Catalunya, sobretot pel que fa a innovació i internacionalització. La pandèmia ha impulsat la cooperació entre empreses, però també amb les universitats i els centres tecnològics i també amb altres clústers que, com les nostres companyies, han hagut de fer front als nous reptes, com el d’energia o retail. Hi ha hagut molt de diàleg i col·laboració per veure com podíem abordar aquest nou context, i és una dinàmica que continua.\nParlava de les pimes i precisament són les més reticents a incorporar noves tecnologies, no sé si per un tema cultural, un problema econòmic o perquè fins ara no veien com els podia beneficiar. Quin és el motiu principal?\nEl 98% del teixit empresarial català està format per pimes i aquestes sempre han vist la tecnologia com un avantatge competitiu, però com que tenien altres prioritats no ho havien posat en pràctica. Això passava sobretot per una manca de recursos: com que no disposen dels mateixos que les mitjanes i grans companyies i han de racionalitzar molt bé les inversions, se’ls ha d’explicar molt bé que les TIC no són un avantatge competitiu a mitjà termini sinó immediat, perquè milloren l’eficiència i la competitivitat. És una feina de pedagogia que fa anys que fem al clúster, però ara la pandèmia ha posat davant aquestes empreses el mirall de la realitat. Moltes s’han adonat que estaven molt malament, en l’àmbit tecnològic, i com que no podien donar resposta a aquesta situació han hagut de córrer molt per incorporar tecnologia. En el fons, no era un pas tan costós. Calia acabar de canviar la mentalitat i anar cap a solucions al núvol, que ens permeten de tenir disponibilitat de tot tipus de serveis des de qualsevol lloc, i ha facilitat tant el teletreball com el manteniment de la relació amb els clients.\nVostè ho deia, els canvis s’han hagut d’implantar ràpid. En el cas del teletreball, ha faltat estratègia? Per què no significa només enviar els treballadors a casa amb un ordinador...\nExacte, se’ls ha de donar també cobertura amb temes seguretat i que puguin desenvolupar el seu treball amb les mateixes eines i garanties. La part positiva és que la infraestructura de telecomunicacions ha aguantat, hi ha hagut una allau de gent treballant des de casa amb connectivitat domèstica i aquesta ha donat una bona resposta\nHi ha pobles on encara falla la cobertura. En són gaires?\nAbans de la pandèmia, el govern ja havia avançat en el pla de digitalització per fer que la fibra i internet arribessin a qualsevol poble petit. És cert que no arriben a tot arreu, però el percentatge és molt gran i durant la crisi sanitària s’ha demostrat que aquest és un avantatge competitiu respecte d’altres llocs de l’Estat.\nLes màquines ens robaran la feina o simplement faran la part més mecànica i repetitiva?\nLa robòtica i la indústria 4.0 sempre tenen aquest estigma. Hi ha qui pensa que les màquines són les que treballaran i la gent estarà a l’atur, quan la idea és que facin les feines més repetitives i que no aporten valor afegit perquè així les persones es puguin concentrar en les tasques més còmodes i de valor afegit. Fa anys que això passa a les cadenes de muntatge de cotxes i el resultat és molt positiu: són més eficients, la qualitat és més alta i hi ha menys riscos laborals.\nL’Hospital del Mar acaba de presentar un projecte molt ambiciós de transformació verda i digital. Quan estigui enllestit, hi haurà tauletes a peu de llit per controlar l’evolució del pacient i es controlarà la posició del llit amb la veu, entre altres innovacions. La intel·ligència artificial és un dels camps que té més recorregut?\nPot tenir moltes aplicacions i és un conjunt de tecnologies prou madur per posar-les en pràctica en qualsevol empresa, començant per temes tan simples com els bots, respostes automatitzades a les necessitats que un client pugui plantejar en un xat. Són la part més bàsica, però poden ser molt important per a una empresa perquè li permet de donar un servei les 24 hores del dia tots els dies de l’any i pot internacionalitzar els seus productes i serveis perquè el sistema parla en qualsevol idioma. Des dels anys seixanta que es parla de la intel·ligència artificial i ha calgut un període de maduresa. Potser no està tan avançada com altres camps, però comencen a sortir solucions i destaca perquè té una aplicació molt clara en el mercat.\nEl sector de la salut és un dels que més està innovant?\nA Catalunya tenim un dels hubs tecnològics més importants d’Europa i tenim un gran nombre d’start-ups, un actiu que no hem de perdre de vista. No només destaca el sector de la salut, sinó molts altres, com el comerç i les finances, en tots hi ha projectes molt innovadors. I històries d’èxit: el fabricant de punts de recàrrega Wallbox cotitza a la borsa d’Estats Units. Crec que tenim un bon ecosistema i una gran capacitat d’innovació i creativitat.\nEl problema és la falta de personal qualificat?\nSí, és una de les grans mancances i és alarmant perquè el sector necessita molts més recursos humans dels que actualment té.\nEstà limitant el creixement de moltes empreses?\nNo conec cap empresa TIC que no necessiti més personal. Amb la pandèmia la situació s’ha agreujat, perquè s’han accelerat els projectes i no podem créixer més perquè no hi ha prou gent, estem dins d’un cercle. A més, amb el teletreball, molts dels nostres treballadors reben ofertes de companyies de fora que valoren el nostre talent perquè és assequible i està molt ben preparat.\nAquest problema està detectat de fa temps i no s’ha aconseguit frenar-lo. Què cal fer?\nFa falta un pla estratègic de la Generalitat per atraure talent de fora i retenir el d’aquí. Això seria a curt termini, per buscar una solució immediata, però també cal una estratègia a llarg termini. En primer lloc, cal potenciar les iniciatives STEM (ciència, tecnologia, enginyeria i matemàtiques) des de l’educació primària. S’han d’establir immediatament accions i fixar un calendari de les pròximes previstes per aconseguir incorporar vocacions científiques. Tot plegat, sense oblidar la perspectiva de gènere.\nHi ha cap perfil que costi més de trobar?\nLa falta de talent informàtic és general. Necessitem programadors, consultors, enginyers... Qualsevol perfil relacionat amb el sector TIC.\nCosta de creure que sobrin llocs de treball, amb tanta desocupació...\nEl problema és que no hi ha aquesta vocació, els joves necessiten referents i informació. Jo estic amb Steam4all, una iniciativa que intenta promoure les vocacions científiques i tecnològiques en escoles de poble, i l’experiència és molt positiva. Els nens i les nenes apliquen la tecnologia amb cotxes de joguina i després la relacionen amb l’automòbil dels seus pares. I per nosaltres també és molt important que els joves sàpiguen que poden desenvolupar les seves carreres sense sortir del poble, el teletreball ho posa ara més fàcil.\nFalten també més assignatures des de primària que fomentin l’esperit emprenedor?\nTotalment, tant l’esperit emprenedor com la innovació, tots aquests conceptes que no deixen de ser habilitats que has de cultivar perquè després tinguin un recorregut dins del nen. Els has d’explicar què poden fer i on poden arribar. Per això s’han de fer xerrades i posar exemples. Les nenes han de veure que hi ha dones que lideren grans empreses tecnològiques i també han de saber quina és la seva història personal i com han arribat fins aquí. Que tinguin referents és molt important.\nEls fons europeus per a la recuperació post-Covid, els Next Generation, han generat grans expectatives però també molts recels, perquè no és clar si arribaran a les pimes i falta llegir-ne la lletra petita. Està esperançat o en desconfia, vostè?\nCom sempre passa amb aquests tipus de fons públics, arriben envoltats de polèmica. Jo ho veig com una gran oportunitat, tot i que tinc clar que els fons haurien d’anar a grans projectes però on hi hagués diverses empreses, per així afavorir la dinàmica de col·laboració que defensem. Que hi hagi aquestes línia d’ajudes és una gran notícia, tot i que encara hi ha molts dubtes pel que fa al calendari o al pressupost global, a banda que, com passa sempre amb aquest tipus de processos, van amb retard.\nJoves cada cop més enganxats a les pantalles i la bretxa digital... Com solucionar la part més fosca de les noves tecnologies?\nEs parla molt de consum tecnològic i addicció, però l’únic que s’ha de fer és fer un ús racional, no crec que sigui un problema massiu. I la bretxa es va reduint a mesura que les generacions van avançant, cada cop som més nadius digitalment. Una altra cosa és el problema de recursos i eines, aquí calen assessors, pedagogia, formació i material disponible per a tothom.\nAmb més de trenta anys d’experiència en el sector, Albino Campo (Barcelona, 1967) ha ocupat càrrecs directius en empreses de l’àmbit de les TIC tant en multinacionals com en corporacions públiques i privades, com ara la Cambra de Comerç de Barcelona. Llicenciat en Informàtica per la Universitat Autònoma de Barcelona i en dret per la UNED, en els darrers deu anys s’ha centrat en el sector de les telecomunicacions amb Numintec, empresa especialitzada en solucions al núvol. Des del 2018, Campo és president del Clúster Digital de Catalunya, una agrupació formada per més de 50 empreses del sector TIC de casa nostra, a més d’universitats, centres tecnològics, grups d’investigació i administració pública. En el seu temps lliure, li agrada fer senderisme i córrer mitges maratons.\nEl Punt Avui. Girona 16-07-2021, Pàgina 14\nEl Punt Avui. Nacional 16-07-2021, Pàgina 14